מאיה בז'רנו

מאיה בז'רנו (נולדה בישראל ב-23 בפברואר 1949) היא משוררת וסופרת ישראלית.

ביוגרפיה
מאיה בז'רנו נולדה בקיבוץ אילון בשנת 1949 ללאה בז'רנו, אחות ילדים, ולאון בז'רנו, יליד בולגריה, פעיל השומר הצעיר ומנהל מכון הרנטגן ביפו. בז'רנו גדלה בכפר חיטים וביפו, ובגיל 11 עברו הוריה לבת ים. בילדותה למדה מוזיקה ונגינה בכינור וחליל צד אצל מורים פרטיים כחנוך תל אורן ושם טוב לוי.

בתום לימודיה בתיכון עירוני א' התגייסה לצה"ל ושירתה בחיל האוויר. בהמשך החלה ללמוד באוניברסיטת בר-אילן, שם רכשה תואר ראשון ותעודת הוראה בספרות כללית, עברית ופילוסופיה. עם מוריה אז נמנו אסא כשר, חיים שהם וברוך קורצווייל.

עם סיום חוק לימודיה התיישבה בירושלים ולימדה ספרות בתיכוני ערב, אז גם החלה בלימודי ספרנות באוניברסיטה העברית, במקביל לעבודתה בבית הספרים הלאומי בגבעת רם.

בגיל 28 פגשה את פרופסור גבריאל מוקד, עורך כתב העת "עכשיו", שהכיר בכישרונה ככותבת ופרסם את ספר שיריה הראשון "בת יענה" (1978). מאז 1978 הוציאה לאור תשעה ספרי שירה נוספים. ב-1989 הוציאה הזמרת שלומית אהרון אלבום בשם אישי ואהובי, שבו שמונה משיריה של בז'רנו, שהולחנו בידי ירון בכר ויובל דור.

כיום עובדת בספריית בית אריאלה, ובמסגרת זו מעבירה הוראת שירה והדרכה בסדנאות. מתגוררת בתל אביב ואם לבת.

פרסים והוקרה
 בשנת 1986 פרס ראש הממשלה לספרות 
 בשנת 1987 פרס ברנשטיין לשירה על הספר "רצף השירים"
 בשנת 1994 פרס ראש הממשלה בשנית על הספר "מזמורי איוב" 
 בשנת 2002 פרס ביאליק על מכלול שיריה (במשותף עם חיים באר, יואל הופמן ומרים רות) 
 בשנת 2016 קיבלה את פרס יהודה עמיחי לשירה על על ספרה "פגישה עם השחקנים"
 בשנת 2021 קיבלה את פרס נוימן לספרות

מספריה
 בת יענה, 1978
 עבוד נתונים 52 : שישה מאמרים ומאמר על מוסד, הוצאת אל"ף, 1983
 שירת הציפורים, הוצאת עכשיו 1985
 רצף השירים, עיבודי הנתונים ושירים אחרים, עם עובד, 1987
 קול, סימן קריאה, הוצאת הקיבוץ המאוחד, 1987
 לוויתן, הוצאת הקיבוץ המאוחד, 1990
 השמלה הכחולה וסוכן הביטוח, סיפורים ומחזה, כתר הוצאה לאור/עכשיו, 1992
 מזמורי איוב, הוצאת הקיבוץ המאוחד, 1993
 הפרח הסקרן, סיפור ילדים, הוצאת ירון גולן, 1993
 אנסה לגעת בטבור בטני, שירים 1992–1997, הוצאת הקיבוץ המאוחד, 1998
 דורסי לילה, עם ציורים מאת יגאל תומרקין, הוצאת הקיבוץ המאוחד, 2000
 היופי הוא כעס, שירים 1994–2000 עם איורים מאת יעקב דורצ'ין, הוצאת הקיבוץ המאוחד, 2001
 תדרים - מבחר מקיף של כל השירים, הוצאת הקיבוץ המאוחד, 2005
 "מדריך תיירים בעיר זרה" ירושלים: הוצאת כרמל, 2007
 התעוררתי בליבו של אלכסון, הוצאת הקיבוץ המאוחד, 2009.
 גרגרים, קשב לשירה, 2010.
 פגישה עם שחקנים, הקיבוץ המאוחד, 2014
 חלונות הזמן של אביגיל : אוטובידיוגרפיה, הוצאת ספרא, 2016 - רומן.

לקריאה נוספת
 גבריאל מוקד, ארבעה־עשר אטיודים על שירת מאיה בז'רנו ומבחר משיריה, הוצאת הקיבוץ המאוחד, 2019.
 נוית בראל, "כל סיפור הוא עיר זרה", עתון 77, גל' 323 (אב-אלול תשס"ז, אוגוסט 2007), עמ' 6.

 מאיה בז'רנו, וידוי כפירה, באנתולוגיה "תמונה קבוצתית" (ספרות ישראלית במאה ה-21), עמ' 387–388, הוצאת כרמל, 2017.

קישורים חיצוניים

 כתבי מאיה בז'רנו בפרויקט בן יהודה.

 מאיה בז'רנו, באתר "שירשת".









  - ריאיון עם מאיה בז'ראנו

 אלי הירש, על "התעוררתי בליבו של אלכסון", ידיעות אחרונות, 19/6/09





 אלי הירש, על "גרגרים", ידיעות אחרונות, 10.12.10

 מאיה בז'רנו באנתולוגיה מקוונת לשירה עברית באתר של נילי דגן







 זיוה שמיר, ראשית הקיץ- על "בצל מחלה" של מאיה בז'רנו, אתר מב"ע, יולי 2024

משירי מאיה בז'רנו:
 אני

 מאיה בז'רנו, המלט בתל אביב, באתר כתב העת אורות, 2007



הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:זוכות פרס ביאליק לספרות יפה
קטגוריה:זוכי פרס ביאליק לספרות יפה
קטגוריה:זוכי פרס הרי הרשון
קטגוריה:זוכי פרס יהודה עמיחי
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:משוררים ששיריהם הולחנו
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:ספרני הספרייה הלאומית
קטגוריה:כפר חיטים: אישים
קטגוריה:תל אביב-יפו: אישים
קטגוריה:זוכי פרס ניומן
קטגוריה:ישראליות שנולדו ב-1949
קטגוריה:ישראלים שנולדו ב-1949